Dr. Jóhannes B. Sigtryggsson hefur verið ráðinn rannsóknarlektor á málræktarsviði við Stofnun Árna Magnússonar í íslenskum fræðum frá 1. september 2016 . Hann hefur verið verkefnastjóri á sviðinu frá árinu 2006 og er nú með starfsstöð að Laugavegi 13 . Rannsóknir Jóhannesar hafa einkum verið á sviði stafsetningar , málhreinsunar , málsögu og handritafræði . Hann ritstýrði bókinni Handbók um íslensku ( 2011 ) og er ritstjóri Stafsetningarorðabókarinnar og Málfarsbankans . Hann er ritari Íslenskrar málnefndar . Doktorsrit Jóhannesar , Málið á Ævisögu Jóns Steingrímssonar ( 2011 ) , fjallar um málið á sjálfsævisögu Jóns Steingrímssonar ( 1728 – 1791 ) eldklerks . Samstarfsfólk Jóhannesar hjá stofnuninni samgleðst honum á þessum tímamótum og hyggur á áframhaldandi gott samstarf til framtíðar .